Aika to 8.5. klo 13.00–15.00

Paikka Kokoustila 2, Siriuksen yläkerta, Turun kaupunginkirjasto

Läsnä Katarina Kapiainen, Turku

Eila Polojärvi, Uusikaupunki

Anni Salonen, Laitila

Tiina Salo, Raisio

Gunilla Ritkaew, Kemiönsaari

Poissa Sari Saarela/Satu Loijas

Viktoria Kulmala, Lieto

Olli Hirvonen, Turku

1. **Kokouksen järjestäytyminen**

Ehdotus: Katarina Kapiainen kirjoittaa muistion.

1. **Maakunnallinen ikääntyneiden kirjastopalveluiden hanke**

Täsmennettiin hakemusta, mietittiin hankkeen kestoa ja ajankohtaa. Hakemuksen työstämistä jatketaan Google Drivessa.

Lisäys jälkikäteen: Katarina esitteli hankkeen ideaa ensin Ulla-Maija Maunulle ja sitten maakuntakirjastokokouksessa keskiviikkona 10.5. Hankkeen ideaa pidettiin sen verran hyvänä, että Ulla-Maija neuvoi suoraan unohtamaan 30 000 euron rajan ja hakemaan enemmän rahoitusta materiaalikuluihin ja hanketyöntekijän palkkaamiseen.

Nordic Adults -ohjelman rahoittama Seniors Online hanke -päättyy. Hankkeesta koottava senioreiden tietotekniikkataitoja tukeva e-kirja voi olla avuksi IKI-ryhmänkin hankkeessa. Lisäksi kannattaa perehtyä VVM:n AUTA-hankkeeseen, IKI-ryhmän hanke voisi olla myös osa tätä kokeilua, tai ainakin AUTA-hankkeesta löytynee hyödyntämiskelpoista aineistoa.

1. **Syksyn teemakuukausi tai kampanja**

* Yhteinen teema Vanhustyön keskusliiton mukaisesti ikäpolvet yhdessä. Ideoita ikäpolvien kohtaamiseen liittyvään teemaan: Pelaaminen, esim. pelihuoneeseen tutustuminen, lautapelit ja korttipelit; lukuteemaviikko ja vierailevat seniorilukijat, kaikenikäisten lukupiiri (käsiteltävänä esim. Lokki Joonatan/Pikkuprinssi/Muumi-kirjat/Seitsemän veljestä), kirjaston päivystävä lukumummo, jolle voi lähteä lukemaan; vapaaehtoisia lukijoita molempiin suuntiin: koululuokat vanhainkoteihin, senioreita päiväkoteihin tms.
* jokin visuaalinen yhtenäinen ilme, jotta idea näkyy kirjastoissa? onko ilme sellainen, että se toimisi muissakin maakunnan seniorijutuissa - visuaalinen ilme maakunnan kirjastojen senioritoiminnalle (hankehakemukseen??)
* teemakuukautena lokakuu – vanhustenviikon teemat voi sijoittaa teemakuukauden alle ja jatkaa teemakuun tapahtumilla kun on vähän väljempää
* idea Facebookissa muille kirjastoille, tyyliin poimi tästä ideat teemakuukaudelle.

1. **Syksyn maakunnallinen koulutus**

* Maakunnallisen seniorikoulutuksen teemoja: Ikääntyvät maahanmuuttajat, miten voisi ottaa huomioon. Esim. venäjänkielinen kirjasto, onko muita palveluita? Celian vieraskieliset äänikirjat paremmin tiedoksi, esim. venäjänkielinen hyllynpääty. Keille kaikille viedään eteenpäin, IKI-ryhmän Facebook? pitää olla lukemiseste ja hakea asiakastunnukset
* onko muita koulutuksia, joihin senioriteemoja voisi liittää? kirjallisuuskoulutus, jotain muuta? osaamista pitäisi saada muillekin kuin nimenomaan senioreita toimenkuvassaan palveleville. Tämän puoleen voisi olla hyvä, jos koulutuspaloja saisi liitettyä sittenkin muihin maakunnallisiin koulutuksiin. -> kysy Annelta, matkakulut jos toisesta kaupungista vinkkaajia
* kirjavinkkaripankissa voisi olla senioreihin erikoistuneita vinkkaajia.
* Facebook: ilmianna työkaveri! Onko hyviä vinkkaajia?
* Syyskuu voisi olla sopiva aika, saisi vinkit vanhustenviikolle jo käyttöön. Tai koska syyskuu voi olla kiireinen, kokonaan muu ajankohta tai jakaminen usean muun koulutuksen oheen. Katsotaan mikä tilanne, onko mahdollista saada syyskuun lopulle vai siirretäänkö.

1. **Muut esille tulevat asiat**

Katarina opintovapaalla liki koko kesän.

1. **Seuraava kokous**

8.8. klo 14–16 Turussa.